हर पेंटिंग में छिपे हैं कई संदेश
सिटी रिपोर्टर पूरी दुनिया एक दौड़ में शामिल हो चुकी है, लेकिन कोई नहीं जानता कि आखिर उन्हें पहुंचना कहां हैं। अपनी पेंटिंग्स के जरिए ऐसे ही विचारों को प्रस्तुत करने वाले चित्रकार महेश पाल गोबरा की सोलो पेंटिंग एग्जीबिशन रविवार से स्वराज भवन में शुरू हुई। लगभग 30 चित्रों के जरिए उन्होंने खुद को अर्जुन की स्थिति में रखा है और वे समाज की तमाम परेशानियों से जूझते, तो कभी स्वयं में सुधार करते नज़र आते हैं। उनकी हर पेंटिंग में कई संदेश छिपे हैं। उनका कहना है कि यह कृतियां स्त्रियों की शिक्षा, बेटियों की सुरक्षा और उनके उत्थान के लिए किए गए प्रयासों का एक हिस्सा हैं। वहीं, भारतीयों की शक्ल-सूरत को लोकशैली में प्रस्तुत किया है। इसके अलावा पेंटिंग्स में भोपाल के बड़े तालाब में राजा भोज की प्रतिमा और राहगीरी के दौरान भोपालवासियों के एंजॉयमेंट और उनके चेहरों को भी उकेरा है।
painting exhibition
स्वराज भवन में आर्टिस्ट महेश पाल गोबरा की पेंटिंग एग्जीबिशन का रविवार को शुभारंभ
hin_Deva hin_Deva eng_Latn hin_Deva